როზო
როზო (ფრანგ. Roseau, Kwéyòl: Wozeau) — დომინიკის დედაქალაქი და უდიდესი ქალაქი. აქ ცხოვრობს 16 571 ადამიანი (2020 წელი)[1], ეს არის მცირე ურბანული დასახლება. როზო მოქცეულია სენტ-ჯორჯის ოლქში, დედაქალაქის დასავლეთი ნაწილი მდებარეობს კარიბის ზღვის სანაპირო ზოლში, როზოში მიედინება მდინარე როზო. ქალაქში უძველესი დროიდან ცხოვრობდნენ კარიბული ეთნიკური ჯგუფის წარმომადგენლები.